  Анжелика Тихонова корреспондент 24-тӥ гудырикошконлы Удмуртиын коронавирус инфекциен черлан 224 учыръёсты пусйизы. Висьыны усемъёс пӧлын 21 пиналъёс но 65 арессэс ортчем 50 арлыдоос. Со сярысь элькунысь оперативной штаб ивортӥзы. Диагноззы Ижкарын 132 улӥсьёслэн зэмаз, Сарапулын – 20, Воткаын – 11, Сарапул ёросын – 10, Кабарка ёросын – тямыс, Эгра, Сьӧлта ёросъёсын – быдэн куать, Глазкарын, Можгаын, Ува ёросын – быдэн вить, Дэри, Сюмси, Шаркан ёросъёсын – быдэн ньыль, Каракулино ёросын – кык, Вавож, Юкаменск ёросъёсын – быдэн одӥг. 223 адями висёнэз вормиз. 13 мурт кулӥз. Кышномуртъёслы 70, 73, 80, 81, 82, 85, 87, 93 арес вал, воргоронъёслы – 74, 80, 81, 88, 90 арес Туннэ нуналлы Удмуртиын коронавирусэн 44 сюрс 985 черлан учыр лабораториосын зэматэмын. 36 сюрс 705 адями йӧназ. 1 сюрс 479 мурт улонысь кошкиз. Али 265-езлэн висисьёслэн тазалыксы секыт. Берло нуналскын элькунын коронавирус инфекцилы 4 сюрс 743 эскеронъёс ортчытӥзы. 24-тӥ гудырикошконлы Удмуртиын 327 сюрс 601 адями коронавируслэсь прививка пуктӥз, со пӧлысь 277 сюрс 193-ез кыкетӥ люкетсэ басьтӥзы. 15 сюрс 407 мурт одӥг компонентъем «Спутник Лайт» вакцинаез пуктӥз. Тегъёс: Тазалык Ижкар Удмуртия коронавирус  